Държавен вестник, бр. 55, 2018 г., стр. 45

БРОЙ  55	
Д Ъ Р Ж А В Е Н  В Е С Т Н И К 	
СТР.  45  
(3) Присъждането на по-висока степен 
може да е свързано или да не е свързано с 
промяна на длъжността.
(4) При назначаването на държавна служба 
в комисията органът по назначаването може да 
присъжда степен, по-висока от минималната, в 
рамките на ранга, изискващ се за длъжността, 
когато това е възможно, при съобразяване с 
професионалния опит на служителя съгласно 
списъка на длъжностите в дирекцията по 
чл. 16, ал. 2 от Закона за противодействие 
на корупцията и за отнемане на незаконно 
придобитото имущество.
(5) При назначаването на държавна служба 
в органите по чл. 16, ал. 2 от Закона за про-
тиводействие на корупцията и за отнемане на 
незаконно придобито имущество на служители 
от службите за сигурност и обществен ред или 
държавната администрация служителят се 
назначава на длъжност, като му се присъждат 
ранг и степен съгласно изготвеното предло-
жение на прекия ръководител, утвърдено от 
председателя на комисията.
Чл. 78. (1) Преминаването на служителите 
по чл. 16, ал. 2 от Закона за противодействие 
на корупцията и за отнемане на незаконно 
придобитото имущество в по-висок ранг 
се извършва последователно въз основа на 
постигнатите резултати по предложение на 
директора на дирекцията, утвърдено от пред-
седателя на комисията, чрез преминаване през 
предвидените за съответния ранг степени, 
като минималният срок за престояване в 
една степен е една година, а максимални-
ят – две години. 
(2) При постигнати високи резултати 
в служебната дейност на служителите по 
чл. 16, ал. 2 от Закона за противодействие 
на корупцията и за отнемане на незаконно 
придобитото имущество може предсрочно да 
бъде присъдена по-висока степен, но не по-
рано от изтичане на половината от минимално 
определения по ал. 1 срок.
Чл. 79. За преминаване на служителите 
по чл. 16, ал. 2 от Закона за противодействие 
на корупцията и за отнемане на незаконно 
придобитото имущество от експертна на 
ръководна длъжност и за преминаването им 
към по-висока ръководна длъжност задължи-
телно се провежда обучение, което завършва 
с полагане на изпит, по ред, определен от 
председателя на комисията.
Чл. 80. (1) Не се повишават в степен слу-
жителите по чл. 16, ал. 2 от Закона за проти-
водействие на корупцията и за отнемане на 
незаконно придобитото имущество с наложени 
дисциплинарни наказания по чл. 91, ал. 1, т. 3 
и 4, за които срокът не е изтекъл.
(2) Времето, прослужено при наложено 
дисциплинарно наказание, не се зачита при 
изчисляване на срока за повишаване в по-
висока длъжност или степен.
Раздел V
Възнаграждения, материално, здравно и 
социално осигуряване на служителите по 
чл. 16, ал. 2 от Закона за противодействие 
на корупцията и за отнемане на незаконно 
придобитото имущество
Чл. 81. Брутното месечно възнаграждение 
на служители по чл. 16, ал. 2 от Закона за 
противодействие на корупцията и за отнема-
не на незаконно придобитото имущество се 
състои от основно месечно възнаграждение 
и допълнителни възнаграждения.
Чл. 82. (1) Служителите по чл. 16, ал. 2 
от Закона за противодействие на корупция-
та и за отнемане на незаконно придобитото 
имущество получават основно месечно възна-
граждение, определено съобразно длъжността 
им и притежаваната степен.
(2) Базата за определяне размера на основ-
ното месечно възнаграждение за най-ниската 
длъжност за служителите по чл. 16, ал. 2 от 
Закона за противодействие на корупцията и 
за отнемане на незаконно придобитото иму-
щество се определя ежегодно със закона за 
държавния бюджет на Република България, 
като месечното възнаграждение се увеличава с 
коефициент спрямо базата не по-малко от 2,1. 
(3) Конкретният размер на основните 
месечни възнаграждения на служителите по 
чл. 16, ал. 2 от Закона за противодействие на 
корупцията и за отнемане на незаконно придо-
битото имущество се определя съгласно при-
ложение към вътрешните правила за работната 
заплата на служителите в администрацията 
на комисията (поверително) и разполагаемите 
средства по бюджета на комисията. 
Чл. 83. (1) Към основното месечно възна-
граждение на служителите по чл. 16, ал. 2 
от Закона за противодействие на корупцията 
и за отнемане на незаконно придобитото 
имущество се изплащат допълнителни въз-
награждения за:
1. прослужено време – в размер 2 на сто 
върху основното месечно възнаграждение за 
всяка година стаж, но не повече от 40 на сто; 
при определяне на размера се взема предвид 
целият стаж от първа категория труд, както 
и приравненият към първа категория труд;
2. специфични условия на труд – при 
условия, по ред и в размери, определени с 
вътрешни правила на комисията;
3. извънреден труд;
4. научна степен;
5. постигнати резултати в служебната дей-
ност въз основа на оценка;
6. други допълнителни случаи, установени 
в нормативен акт.
(2) Допълнителното възнаграждение по 
ал. 1, т. 5 се изплаща на тримесечен период 
при условия и по ред, определени с вътрешни 
правила, приети от комисията.